Saulėgrąžos (filmas)

Saulėgrąžos () – 1970 m. režisieriaus Vittorio De Sica sukurta drama. Interneto svetainėje „Rotten Tomatoes“ juosta vertinama 88 % teigiamų atsiliepimų.

 Turinys 

Antrojo pasaulinio karo metais italė Džovana susipažįsta su kareiviu Antonijumi, kuris po kelių dienų turi  iškeliauti į karą Afrikoje. Prabudus romantiškiems jausmams, Džovana pasiūlo susituokti, nes tokiu atveju kiekvienas kareivis gauna 2 savaites atostogų. Vis dėlto po trumpai kartu praleisto laiko Antonijus atsiduria fronte, tačiau ne Afrikoje, o Sovietų Sąjungoje.

Karas baigiasi, eina metai, tačiau Džovana ir Antonijaus motina negauna jokio pranešimo apie šio likimą. Džovana įsitikinusi, kad Antonijus gyvas, o po pokalbio su šio kovos draugu, paliudijusiu, kad traukiantis nebepajėgiantis eiti Antonijus liko vienas sniegynuose, nusprendžia bet kokia kaina jį rasti. Džovana vyksta į Rusiją, kur, po ilgų paieškų, randa Antonijų gyvą, tačiau turintį žmoną ir dukterį. Susitikimas trunka akimirką, nes sukrėsta Džovana šoka į nuvažiuojantį traukinį taip ir nekalbėjusi su vyru.

Grįžusi Džovana stengiasi jį pamiršti, tuo tarpu Antonijui prabunda seniai pamiršti jausmai. Radęs galimybę, jis su turistine grupe vyksta į Italiją, tačiau Džovana taip pat jau turi sūnų ir kitą vyrą...

 Pagrindiniai aktoriai 
 Aktorius – vaidmuo
 Sophia Loren – Džovana
 Marcello Mastroianni – Antonijus
 Lidmila Saveljeva – Maša
 Anna Carena – Antonijo motina
 Galina Andrejeva
 Silvano Tranquilli

 Apdovanojimai 
 Oskaras (nominacija) – geriausia muzika
 David di Donatello – geriausia aktorė (S. Loren)

 Šaltiniai 

Kategorija:1970 filmai
Kategorija:Italijos filmai
Kategorija:Prancūzijos filmai
Kategorija:TSRS filmai
Kategorija:Dramos